ગુજરાત કેડરના એક આઇપીએસ અધિકારી રજનીશ રાય ગુજરાતમાં પાછા આવી રહ્યાં છે. 1992ની બેચના આ અધિકારી 2014થી સેન્ટ્રલ ડેપ્યુટેશન પર ફરજ બજાવે છે. તેમના વાઇફ વત્સલા વાસુદેવાએ પણ બે વર્ષની રજાઓ પછી ગુજરાત સરકારની નોકરી જોઇન્ટ કરી છે. તેઓ આંધ્રપ્રદેશના ચિત્તુરમાં સીઆરપીએફ ટ્રેઇનિંગમાં આઇજીપી છે. રજનીશરાય એક એવા પોલીસ અધિકારી છે કે જેમણે ગુજરાતના નકલી એનકાઉન્ટરના કેસોમાં ઘણાં પોલીસ અધિકારીઓની પૂછપરછ કરી હોવાથી સરકારના અળખામણા બની ગયા હતા. તેમની વારંવાર બદલીઓ થઇ છે. હવે તેમના વાઇફ ગુજરાત સરકારમાં પાછા આવ્યા છે ત્યારે તેમને પતિ-પત્નિને એક જગ્યાએ રાખવાના નિયમ પ્રમાણે ગુજરાતમાં પોસ્ટીંગ મળી શકે છે. તેમના વાઇફ અને ગુજરાત કેડરના આઇએએસ ઓફિસર વસ્તલા વાસુદેવાને સરકારે ગુજરાત ઇન્ડસ્ટ્રીયલ પાવર કંપની-- વડોદરામાં મેનેજીંગ ડિરેક્ટરના પદે નિયુક્ત કર્યા છે. પત્નિની નોકરી ગુજરાતમાં હોવાથી રજનીશ રાયની ગુજરાતમાં પાછા ફરવાની શક્યતાઓ પ્રબળ બનતી જાય છે.